Älä suutu Suomalaiseen sukunimeesi
Ajattelematta ja ymmärtämättömyydessä tekee
ihminen kaikki työnsä joko muuten kunnottomasti
tahi kokonansa väärin. Hyväkin etu ymmärtämättömästi
käytettynä joutuu kokonaan hukkaan;
jopa välistä saattaa vahingonkin.

Kun ihminen ei ymmärrystänsä harjoita ajattelemaan,
niin ei hän sen kautta koskaan mitään arvoa
ansaitse. Paraimmatki tarkotuksensa kääntyvät
muiden naurettavaksi, ja kunnian pyrkimisensä
pilkaksi. ”Kaypiköhan täten meidän aikana,
löytyneeköhän tuommoista ymmärtämättömyyttä
meidän aikana”, kysynee joku. Tästä jos kuinkaki
epäilisimme, aikamme kokemukset todistaat siitä
kuitenkin toisin. Mitähän tuo on muuta kun
ajattelemattomuutta ja ymmärtämättömyyttä kun
niin moni Suomalainen käsityöläinen ja moni muu
kansalaisemme luulee voittavansa suuren onnen,
kunnian ja korotuksen, kun saavat vieraskielisen
nimen, sillä luulolla heittäen oman kauniin Suomalaisen
sukunimensä ja ottaen semmosen, jota tuskin
puolittain sanoa taitavat, ja jonka outoa muukalaista
merkintöä sitä vähemmin ymmärtävät
Mitä tämä muuta todistaa kun ymmärtämättömyyttä
kansassamme; sillä eihän nimi, yläinen suku
eli muu ulkonainen kiilto koskaan arvoa ansaitse.
Se on taidolla, työllä ja toimella saatava.
Ihminen on sama olkoon minkälainen nimi,
suku ja vaatteet tahtonsa. Kullenkin on siitä suurin
kunnia kun voipi hyödyttää isänmaatansa.
Aina olisi muistaminen sanallaskua. ”Kotonansa
mies korea, majoillansa markan väärtti”. Siis
”älä suutu Suomalaiseen sukunimeesi!” — ollos

Sotamies, Käsityöläinen taikka mikä tahtonsa — 
se soipi sinullen somemmin. Taikka luullettenko
Te, muukalaisiksi nimiänne muuttavat! ettei somasti
sointuvia nimiä Teille kullenkin löytyisi äitimme
kielellä. Jos siitä epäilettä, niin kehotan
silmäilemään mitä T:or V. K. ”Vähä Suomalaisista
nimistä” edes panee sekä mitä siitä H:ra
Y. K. S:ttaressa tänä vuonna on kirjoittanut.
Niinpä saatta tässäkin jonkun tarkastellaksenne,
nimittäen:

Nämätkin ja monta muuta nimeä, joita löytyy
ehkä lukemattomia, kyllä sointuvat somemmin kun
ne monet muukalaiset nimet joita etten edes sanoakaan
taida, esim. Talberi, Hilberi, Syöperi,
Nyperi, Tapper, Koljanteri j. m. m. Jos vaikka
sanoakki ne taitasitta, niin kuitenkin ne kuuluvat
ja ovat Suomalaisellen oudot juuri kun jollakulla
sopimattomalla toiselta lainatulla vaatteella
menisittä johonkuhun juhlalliseen seuraan. Älä
siis suutu Suomalaiseen sukunimeesi, äläkä heitä
tätä Suomalaista seppeliäsi; muukalaisesta et suinkaan
saa hänen kaltaistansa.

Lähde:

Lisätyt huomautukset 

Anonyymi
Suomen Julkisia Sanomia
1859
Sukunimet